Castell
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Castell, tysk mediatisert fyrstehus, som hadde sine besittelser i Bayern og Württemberg. Stamsetet var borgen Castell cirka 30 km øst for Würzburg. Slekten er kjent siden 1057, og den fikk riksgrevetittel i 1202.
Slekten ble 1597 delt i linjene Castell-Remlingen og Castell-Rüdenhausen; sistnevnte døde ut i mannslinjen 1803. To sønner av greve Christian Friedrich Carl (1730–73) av linjen Castell-Remlingen delte da familiens besittelser og ble stamfedre for hver sin nålevende gren. Overhodet for den eldre gren fikk 1901 den bayerske tittel fyrste av Castell, og overhodet for den yngre gren fikk samtidig tittelen fyrste av Castell-Rüdenhausen. Les mer i Store norske leksikon adel